แรงซื้อหุ้นบลูชิพดัน SET ภาคเช้าพุ่งเกือบ 10 จุด ลุ้นยืนเหนือแนวต้าน 1,645 จุด
แรงซื้อหุ้นบลูชิพดัน SET ภาคเช้าพุ่งเกือบ 10 จุด ลุ้นยืนเหนือแนวต้าน 1,645 จุด โดยดัชนีตลาดหุ้นไทย ณ เวลา 10.05 น. อยู่ที่ระดับ 1,644.63 จุด บวก 9.65 จุด หรือ 0.59% สูงสุดที่ระดับ 1,644.99 จุด ต่ำสุดที่ระดับ 1,639.44 จุด มูลค่าการซื้อขาย 4,066.31 ล้านบาท
25 มิ.ย. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.05 น. อยู่ที่ระดับ 1,644.63 จุด บวก 9.65 จุด หรือ 0.59% สูงสุดที่ระดับ 1,644.99 จุด ต่ำสุดที่ระดับ 1,639.44 จุด มูลค่าการซื้อขาย 4,066.31 ล้านบาท โดยดัชนีปรับตัวขึ้นแรงวันนี้ รับแรงซื้อหุ้นขนาดใหญ่ อาทิ PTT, PTTEP, SCC, PTTGC, IVL และ DTAC เป็นต้น
10 หุ้นดันดัชนี 

ด้านบล. เอเชีย พลัส คาด SET Index วันนี้ยังผันผวน 1620-1650 จุด จากปัจจัยสงครามการค้าที่ยังขยายตัวในวงกว้าง คู้ค้าหลักของโลกต่างกดดันสหรัฐ ซึ่งหากสหรัฐฯยังไม่ลดท่าที่แข็งกร้าว อาจนำไปสู่การค้าขายโลกที่ลดลง กดดันเศรษฐกิจโลก ขณะที่ราคาน้ำมันฟื้นตัวช่วงสั้น หลังที่ประชุม OPEC กลุ่ม Cartel เห็นพร้องกันให้เพิ่มกำลังการผลิตชดเชยเฉพาะส่วนที่หายไปของอิหร่าน และเวเนซุเอลา และดอลลาร์ที่ชะลอการแข็งค่าช่วงสั้นๆ แต่ยังเชื่อว่าราคาน้ำมันได้ผ่านจุดสูงสุดไปแล้ว  ปัญหา Over supply จะยังมีอยู่หากข้อตกลงให้คงการผลิตน้ำมันในกลุ่ม Cartel สิ้นสุดลงปลายปีนี้
 